cyanic-selkie/wikianc huggingface dataset:
कामशास्त्र
वात्स्यायन काल (कामसूत्र)
वात्स्यायन का यह ग्रंथ सूत्रात्मक है। यह सात अधिकरणों, 36 अध्यायों तथा 64 प्रकरणों में विभक्त है। इसमें चित्रित भारतीय सभ्यता के ऊपर गुप्त युग की गहरी छाप है, उस युग का शिष्टसभ्य व्यक्ति "नागरिक" के नाम से यहाँ दिया गया है कि कामसूत्र भारतीय समाजशास्त्र का एक मान्य ग्रंथरत्न बन गया है। ग्रंथ के प्रणयन का उद्देश्य है लोकयात्रा का निर्वाण, न कि राग की अभिवद्धि। इस तात्पर्य की सिद्धि के लिए वात्स्यायन ने उग्र समाधि तथा ब्रह्मचर्य का पालन कर इस ग्रंथ की रचना की— ग्रंथ सात अधिकरणों में विभक्त है। प्रथम अधिकरण (साधारण) में शास्त्र का समुद्देश तथा नागरिक की जीवनयात्रा का रोचक वर्णन है। द्वितीय अधिकरण (सांप्रयोगिक) रतिशास्त्र का विस्तृत विवरण प्रस्तुत करता है। पूरे ग्रंथ में यह सर्वाधिक महत्वशाली खंड है जिसके दस अध्यायों में रतिक्रीड़ा, आलिंगन, चुंबन आदि कामक्रियाओं का व्यापक और विस्तृत प्रतिपादन हे। तृतीय अधिकरण (कान्यासंप्रयुक्तक) में कन्या का वरण प्रधान विषय है जिससे संबद्ध विवाह का भी उपादेय वर्णन यहाँ किया गया है। चतुर्थ अधिकरण (भार्याधिकारिक) में भार्या का कर्तव्य, सपत्नी के साथ उसका व्यवहार तथा राजाओं के अंत:पुर के विशिष्ट व्यवहार क्रमश: वर्णित हैं। पंचम अधिकरण (पारदारिक) परदारा को वश में लाने का विशद वर्णन करता है जिसमें दूती के कार्यों का एक सर्वांगपूर्ण चित्र हमें यहाँ उपलब्ध होता है। षष्ठ अधिकतरण (वैशिक) में वेश्याओं, के आचरण, क्रियाकलाप, धनिकों को वश में करने के हथकंडे आदि वर्णित हैं। सप्तम अधिकरण (औपनिषदिक) का विषय वैद्यक शास्त्र से संबद्ध है। यहाँ उन औषधों का वर्णन है जिनका प्रयोग और सेवन करने से शरीर के दोनों वस्तुओं की, शोभा और शक्ति की, विशेष अभिवृद्धि होती है। इस उपायों के वैद्यक शास्त्र में "बृष्ययोग" कहा गया है।
रचना की दृष्टि से कामसूत्र कौटिल्य के "अर्थशास्त्र" के समान है—चुस्त, गंभीर, अल्पकाय होने पर भी विपुल अर्थ से मंडित। दोनों की शैली समान ही है — सूत्रात्मक; रचना के काल में भले ही अंतर है, अर्थशास्त्र मौर्यकाल का और कामूसूत्र सातवाहनकाल अथवा गुप्तकाल का है।
कामसूत्र के ऊपर हुए प्रकाशित समालोचनात्मक ग्रंथ निम्न हैं -
पश्चाद्वात्स्यायन काल
मध्ययुग के लेखकों ने कामशास्त्र के विषय में अनेक ग्रंथों का प्रणयन किया। इनका मूल आश्रय वात्स्यायन का ही ग्रंथरत्न है और रतिक्रीड़ा के विषय में नवीन तथ्य विशेष रूप से निविष्ट किए गए हैं। ऐसे ग्रंथकारों में कतिपय की रचनाएँ ख्यातिप्राप्त हैं —
अन्य प्रकाशित कामशास्त्रीय ग्रन्थ
इन बहुश: प्रकाशित ग्रंथों के अतिरिक्त कामशास्त्र की अनेक अप्रकाशित रचनाएँ उपलब्ध हैं -
इन ग्रंथों की रचना से इस शास्त्र की व्यापकता और लोकप्रियता का पता चलता है।
कामशास्त्रीय रचनाएँ
कामशास्त्र से सम्बन्धित ग्रन्थ
कामशास्त्र के ग्रन्थ
बरौला जफराबाद गाँव, कोइल (अलीगढ़)
बरौला जफराबाद कोइल, अलीगढ़, उत्तर प्रदेश स्थित एक गाँव है।
अंतरराष्ट्रीय क्रिकेट 2017-18
2017-18 अंतरराष्ट्रीय क्रिकेट सत्र सितंबर 2017 से अप्रैल 2018 तक था। 28 टेस्ट मैचों, 93 वनडे इंटरनेशनल (वनडे), और 44 ट्वेंटी-20 अंतरराष्ट्रीय (टी20ई) इस अवधि के दौरान खेले गए थे। 30 टेस्ट मैचों में से चार मैच खेल रहे थे, जिसमें दिन/रात मैच थे। दक्षिण अफ्रीका और जिम्बाब्वे के बीच दिन/रात का टेस्ट मैच अवधि में केवल चार दिनों तक चलने वाला था, जिसमें पिछले चार दिवसीय टेस्ट मैच 1973 में खेला जा रहा था। सीज़न भारत की टेस्ट क्रिकेट रैंकिंग का नेतृत्व कर रहा था, दक्षिण अफ्रीका ओडीआई रैंकिंग का नेतृत्व कर रहा था, न्यूजीलैंड ट्वेंटी-20 रैंकिंग का नेतृत्व कर रहा था, और इंग्लैंड महिलाएं महिलाओं की रैंकिंग का नेतृत्व करती थीं। इसके अतिरिक्त, क्रिकेट 2017 कोड के कानून 1 अक्टूबर 2017 को लागू हुए, 2000 कोड ऑफ लॉ के 6 वें संस्करण का प्रदर्शन करते हुए, कानूनों में कई बदलाव आईसीसी मानक बजाने की स्थितियों में शामिल किए गए थे।
सीजन भारत के ऑस्ट्रेलिया दौरे के साथ शुरू हुई, जिसमें 5 एकदिवसीय और 3 टी20ई शामिल थे। इसके बाद, पूर्ण सदस्य देशों के बीच 16 और द्विपक्षीय श्रृंखला सीजन के शेष के लिए निर्धारित की गई थी। इन श्रृंखलाओं में से सबसे उल्लेखनीय एशेज का 70 वां संस्करण था, जिसे ऑस्ट्रेलिया में नवंबर 2017 से जनवरी 2018 तक आयोजित किया गया था। अन्य उल्लेखनीय हाइलाइट्स में न्यूजीलैंड ने 1984 के बाद घरेलू टेस्ट श्रृंखला में इंग्लैंड को हराया और 1970 के बाद घरेलू टेस्ट सीरीज में दक्षिण अफ्रीका ने ऑस्ट्रेलिया को हराया। दक्षिण अफ्रीका का ऑस्ट्रेलिया दौरा भी कई अनुशासनात्मक मुद्दों के लिए उल्लेखनीय था, जिसमें इन घटनाओं में से सबसे गंभीर घटनाएं एक गेंद को छेड़छाड़ कर रही थीं जिसके परिणामस्वरूप ऑस्ट्रेलियाई कप्तान स्टीव स्मिथ, उपाध्यक्ष डेविड वार्नर और कैमरून बैंक्रॉफ्ट को अंतरराष्ट्रीय क्रिकेट से निलंबित कर दिया गया 12 महीने, 12 महीने, और 9 महीने के लिए क्रमशः। इसके अलावा, पूर्ण सदस्य देशों के बीच पहली दो टी20ई त्रि-श्रृंखला (ट्रांस-तस्मान त्रि-श्रृंखला और निदास ट्रॉफी) का आयोजन किया गया था।
इस सीजन में 2019 आईसीसी क्रिकेट विश्व कप योग्यता प्रक्रिया की समाप्ति हुई। इस सीज़न की शुरुआत आईसीसी वनडे चैम्पियनशिप से विश्वकप के लिए सीधी योग्यता के लिए कट ऑफ डेट को चिह्नित करती है। कट ऑफ डेट की शीर्ष आठ टीमों ने विश्व कप में सीधी योग्यता प्राप्त की, जबकि नीचे चार टीमें (वेस्ट इंडीज, जिम्बाब्वे, आयरलैंड, अफगानिस्तान) आईसीसी क्रिकेट विश्व कप क्वालीफायर 2018 में गईं। इन चार टीमें विश्व क्रिकेट लीग चैम्पियनशिप की शीर्ष चार टीमें और विश्व कप लीग चैंपियनशिप की शीर्ष दो टीमों से जुड़ गईं और विश्व क्रिकेट लीग डिवीजन दो की शीर्ष दो टीमों को विश्व कप क्वालीफ़ायर में खेलने वाली दस टीमें बनाने में शामिल हुईं।
विश्व क्रिकेट लीग चैम्पियनशिप के अंतिम दो राउंड (राउंड 6 और 7) इस सीज़न में शीर्ष 4 टीमों (नीदरलैंड्स, स्कॉटलैंड, पापुआ न्यू गिनी, हांगकांग) के साथ 2018 क्रिकेट विश्वकप क्वालीफायर के लिए क्वालिफाइंग के साथ संपन्न हुए। इसके अलावा, नीदरलैंड ने विश्व क्रिकेट लीग चैम्पियनशिप जीतकर 2020-22 आईसीसी वनडे लीग के लिए क्वालीफाई करके एक दिवसीय अंतरराष्ट्रीय स्थिति हासिल की। विश्व क्रिकेट लीग डिवीजन दो के नीचे चार टीमों (केन्या, नेपाल, संयुक्त अरब अमीरात, नामीबिया) को दोबारा विश्व कप क्वालीफायर के अंतिम दो स्थानों के लिए अर्हता प्राप्त करने का मौका मिला। इन चार टीमों को कनाडा क्रिकेट और ओमान, विश्व क्रिकेट लीग डिवीजन तीन में शीर्ष दो टीमों में शामिल किया गया था। संयुक्त अरब अमीरात और नेपाल शीर्ष दो में समाप्त हुए और इस प्रकार विश्व कप क्वालीफायर के लिए क्वालीफायर किया जबकि ओमान और केन्या नीचे दो में समाप्त हुए और उन्हें डिवीजन थ्री में भेज दिया गया। विश्व कप क्वालीफायर में, वेस्ट इंडीज और अफगानिस्तान शीर्ष दो फाइनियर्स थे और इस तरह विश्व कप के लिए योग्य थे।
इसके अलावा, इंटरकांटिनेंटल कप इस सत्र के दौरान समाप्त हुआ, इस अवधि में 6 और 7 राउंड में मैच के साथ। अफगानिस्तान ने सबसे अधिक अंक के साथ तालिका के शीर्ष पर खत्म होने के बाद टूर्नामेंट जीता।
रैंकिंग
सीज़न की शुरुआत में निम्नलिखित रैंकिंग हैं:
तरुआंग भाषा
तरुआंग भाषा भारत की संकटग्रस्त भाषाओं में से एक है। यह भेद्य(खतरे से आशंकित) है। यह चीन और म्यांमार में भी बोली जाती है। आईएसओ कोड: mhu
इडली
इडली का स्रोत भारत देश- सूजी की इडली रेसिपी को पूरे भारत में ही नहीं बल्कि हर जगह पसंद किया जाता है। इडली एक पूर्वी और दक्षिण भारतीय व्यंजन है। यह श्वेत रंग की कोमल और गुदगुदी, २-३ इंच के व्यास की होती है। यह चावल और उड़द की धुली दाल भिगो कर पीसे हुए, किण्वनित करके बनाये हुए घोल से भाप में पकाई जाती है। किण्वन उठने के कारण बड़े स्टार्च अणु छोटे अणुओं में टूट जाते हैं, व पाचन क्रिया को सरल बनाते हैं। प्रायः उपाहार में परोसी जाने वाली इडली को जोड़े में नारियल की चटनी और सांभर के संग परोसा जाता है।
इतिहास
इडली का दक्षिण भारतीय खानपान में लम्बा इतिहास है। इसका उल्लेख शिवकोटि आचार्य के कन्नड़ प्रलेख में ९२० में मिलता है, और पता चलता है, कि यह व्यञ्जन केवल उड़द दाल के पिसे घोल के किण्वन से ही बनता था। चवुंदराय-द्वितीय, प्राचीनतम कन्नड़ विश्वकोष लोकोप्कार के रचयिता सं.१०२५ में वर्णन करते हैं: इडली बनाने की विधि। काली उड़द दाल को छाछ में भिगोने के उपरान्त, महीन पीस लें और उसमें दही का स्वच्छ पानी और मिला लें। फिर उसे भाप में पका लें। कन्नड़ राजा एवं ज्ञानी सोमेश्वर तृतीय वर्तमान कर्नाटक में राज्य करता था। उसने भी अपने बनाए विश्वकोष में इडली को स्थान दिया है। यह कोष उसने मानसोल्लास नाम से ११३० ई० में बनाया था। इसमें चावल को मिलाने का कोई ज्ञात इतिहास सत्रहवीं शताब्दी तक नहीं मिलता है। फिर खोजा गया होगा, कि चावल मिलाने से किण्वन की प्रक्रिया गति पकड़ती है। पर तब के बताए कुछ समाग्री अंश परिवर्त गए हैं, फिर भी पाक विधि वही है।.
विधि
उरद की दाल और चावल को साफ कीजिये, धोइये और अलग अलग 4 घंटे या रात भर के लिये पानी में भिगो दीजिये. उरद दाल से अतिरिक्त पानी निकाल दीजिये और कम पानी का प्रयोग करते हुए एक दम बारीक पीस लीजिये, चावल से भी अतिरिक्त पानी निकाल दीजिये और कम पानी का प्रयोग करते हुए थोड़ा सा मोटा पीसिये, दोनौं को मिलाइये तथा इतना गाढ़ा घोल तैयार कीजिये कि चमचे से गिराने पर एक दम धार के रूप में नहीं गिरना चाहिये.
मिश्रण को किण्वित (फरमैन्ट) करने के लिये स्वादानुसार नमक ओर बेकिंग सोडा डालकर, ढककर गरम जगह पर 12-14 घंटे के लिये रख दीजिये, फरमेन्ट किया हुआ मिश्रण पहले की अपेक्षा दोगुना हो जाता है। इडली बनाने के लिये मिश्रण तैयार है।
इडली बनाइये
मिश्रण को चमचे से चलाइये, यदि बहुत अधिक गाढ़ा लग रहा है तो थोड़ा पानी मिला लीजिये. यदि आपके पास इडली बनाने का परम्परिक बर्तन है तो बहुत ही अच्छा है।. नहीं तो आप इडली मेकर और प्रेशर कुकर मैं भी इडली बना सकते हैं। मैं भी इडली प्रेशर कुकर में ही बनाती हूं.
प्रेशर कुकर में 2 छोटे गिलास पानी (500 ग्राम पानी) डालकर गरम करने के लिये गैस पर रखिये. इडली स्टैन्ड निकालिये साफ कीजिये, इडली के खानों में तेल लगाकर चिकना कीजिये. चमचे से इडली स्टैन्ड के खानों में बराबर बराबर मिश्रण भरिये, सारे खाने भर कर इन्हैं इडली स्टैन्ड में लगा लीजिये. इडली पकने के लिये स्टैन्ड को कुकर में रखिये. कुकर का ढक्कन बन्द कर दीजिये, ढक्कन के ऊपर सीटी मत लगाइये.
1987 क्रिकेट विश्व कप टीम
[[australia|🇦🇺]] ऑस्ट्रेलिया
प्रशिक्षक: 🇦🇺 बॉब सिम्पसन
इडली
इडली बनाइये
तेज गैस फ्लेम पर 9-10 मिनिट तक इडली पकने दीजिये. गैस बन्द कर दीजिये इडलियां पक गयीं हैं। प्रेशर कुकर खोलिये, इडली स्टैन्ड निकालिये, खांचे अलग कीजिये, ठंडा कीजिये और चाकू की सहायता से इडली निकाल कर प्लेट में लगाइये. लीजिये इडलियां तैयार हैं,
गरमा गरम इडली गरमा गरम सांबर और नारियल की चटनी और मूंगफली की चटनी के साथ परोसिये।
विंडोज़ एन.टी. ४.०
माइक्रोसॉफ्ट ने 30 जून, 2002 को Windows NT 4.0 वर्कस्टेशन के लिए मुख्यधारा (mainstream) समर्थन को समाप्त कर दिया और 30 जून, 2004 को विस्तारित (extended) समर्थन समाप्त किया, जबकि Windows NT 4.0 सर्वर का मुख्यधारा समर्थन 31 दिसंबर, 2002 को समाप्त हो गया और 31 दिसंबर, 2004 को विस्तारित समर्थन समाप्त हुआ। दोनों संस्करणों को क्रमशः विंडोज़ 2000 प्रोफेशनल और विंडोज़ 2000 सर्वर ने प्रतिस्थापित कर उनका स्थान लिया ।
बरौली भीकम गाँव, कोइल (अलीगढ़)
बरौली भीकम कोइल, अलीगढ़, उत्तर प्रदेश स्थित एक गाँव है।
नालंदा जिला
नालंदा भारत के बिहार प्रान्त का एक जिला है नालंदा जिला मगध का क्षेत्र हैं इस क्षेत्र के लोग मगही बोलते हैं जिसका मुख्यालय बिहार शरीफ है। नालंदा अपने प्राचीन् इतिहास के लिये विश्व में प्रसिद्ध है। यहाँ विश्व कि सबसे प्राचीन् नालंदा विश्वविद्यालय के अवशेष आज भी मौज़ूद है, जहाँ सुदूर देशों से छात्र अध्ययन के लिये भारत आते थे।
बुद्ध और महावीर कई बार नालन्दा में ठहरे थे। माना जाता है कि महावीर ने मोक्ष की प्राप्ति पावापुरी में की थी, जो नालन्दा जिला में स्थित है। बुद्ध के प्रमुख छात्रों में से एक, शारिपुत्र, का जन्म नालन्दा में हुआ था।
नालंदा पूर्व में अस्थामा तक पश्चिम में तेल्हारा तक दक्षिण में गिरियक तक उत्तर में हरनौत तक फैला हुआ है।
विश्‍व के प्राचीनतम् विश्‍वविद्यालय के अवशेषों को अपने आंँचल में समेटे नालन्‍दा बिहार का एक प्रमुख पर्यटन स्‍थल है। यहाँ पर्यटक विश्‍वविद्यालय के अवशेष, संग्रहालय, नव नालंदा महाविहार तथा ह्वेनसांग मेमोरियल हॉल देखने आते हैं। इसके अलावा इसके आस-पास में भी भ्रमण (घूमने) के लिए बहुत से पर्यटक स्‍थल है। राजगीर, पावापुरी, गया तथा बोध-गया यहां के नजदीकी पर्यटन स्‍थल हैं। प्रसिद्ध चीनी यात्री ह्वेनसांग ने 7वीं शताब्दी में यहाँ जीवन का महत्त्वपूर्ण एक वर्ष एक विद्यार्थी और एक शिक्षक के रूप में व्यतीत किया था। भगवान बुद्ध ने सम्राट अशोक को यहाँ उपदेश दिया था। भगवान महावीर भी यहीं रहे थे। प्रसिद्ध बौद्ध सारिपुत्र का जन्म यहीं पर हुआ था।
नालंदा में राजगीर में कई गर्म पानी के झरने है, इसका निर्माण् बिम्बिसार ने अपने शासन काल में करवाया था, राजगीर नालंदा का मुख सहारे है, ब्रह्मकुण्ड, सरस्वती कुण्ड और लंगटे कुण्ड यहाँ पर है, कई विदेशी मन्दिर भी है यहाँ चीन का मन्दिर, जापान का मन्दिर आदि। नालंदा जिले में जामा मस्जिद भी है जॊ कि बिहार शरीफ में पुल पर स्थित है। यह बहुत ही पुराना और विशाल मस्जिद है।
नालन्दा महाविहार
नालन्‍दा विश्‍वविद्यालय के अवशेषों की खोज अलेक्‍जेंडर कनिंघम ने की थी। माना जाता है कि इस विश्‍वविद्यालय की स्‍थापना 450 ई॰ में गुप्त शासक कुमारगुप्‍त ने की थी। इस विश्‍वविद्यालय को इसके बाद आने वाले सभी शासक वंशों का सर्मथन मिला। महान शासक हर्षवर्द्धन ने भी इस विश्‍वविद्यालय को दान दिया था। हर्षवर्द्धन के बाद पाल शासकों का भी इसे संरक्षण मिला। केवल यहाँ के स्‍थानीय शासक वंशों ने ही नहीं वरण् विदेशी शासकों से भी इसे दान मिला। इस विश्‍वविद्यालय का अस्तित्‍व 12वीं शताब्‍दी तक बना रहा। 12‍वीं शताब्‍दी में तुर्क आक्रमणकारी बख्तियार खिलजी ने इस विश्‍वविद्यालय को जल‍ा डाला। जो कुत्तुबुद्ददीन का सिपह-सलाहकार
प्रमुख आकर्षण
नालंदा प्राचीन् काल का सबसे बड़ा अध्ययन केंद्र था तथा इसकी स्थापना पांँचवी शताब्दी ई० में हुई थी। दुनिया के सबसे प्राचीन विश्वविद्यालय के अवशेष बोधगया से 62 किलोमीटर दूर एवं पटना से 90 किलोमीटर दक्षिण में स्थित हैं। माना जाता है कि बुद्ध कई बार यहां आए थे। यही वजह है कि पांचवी से बारहवीं शताब्दी में इसे बौद्ध शिक्षा के केंद्र के रूप में भी जाना जाता था। सातवी शताब्दी ई० में ह्वेनसांग भी यहां अध्ययन के लिए आया था तथा उसने यहां की अध्ययन प्रणाली, अभ्यास और मठवासी जीवन की पवित्रता का उत्कृष्टता से वर्णन किया। उसने प्राचीनकाल के इस विश्वविद्यालय के अनूठेपन का वर्णन किया था। दुनिया के इस पहले आवासीय अंतरराष्ट्रीय विश्वविद्यालय में दुनिया भर से आए 10,000 छात्र रहकर शिक्षा लेते थे, तथा 2,000 शिक्षक उन्हें दीक्षित करते थे। यहां आने वाले छात्रों में बौद्ध यात्रियों की संख्या ज्यादा थी। गुप्त राजवंश ने प्राचीन कुषाण वास्तुशैली से निर्मित इन मठों का संरक्षण किया। यह किसी आंँगन के चारों ओर लगे कक्षों की पंक्तियों के समान दिखाई देते हैं। सम्राठ अशोक तथा हर्षवर्धन ने यहां सबसे ज्यादा मठों, विहार तथा मंदिरों का निर्माण करवाया था। हाल ही में विस्तृत खुदाई यहां संरचनाओं का पता लगाया गया है। यहां पर सन् 1951 में एक अंतरराष्ट्रीय बौद्ध शिक्षा केंद्र की स्थापना की गई थी। इसके नजदीक बिहारशरीफ है, जहां मलिक इब्राहिम बाया की दरगाह पर हर वर्ष उर्स का आयोजन किया जाता है। छठ पूजा के लिए प्रसिद्ध सूर्य मंदिर भी यहां से दो किलोमीटर दूर बडागांव में स्थित है। यहां आने वाले नालंदा के महान खंडहरों के अलावा 'नव नालंदा महाविहार संग्रहालय भी देख सकते हैं।
प्राचीन विश्‍वविद्यालय के अवशेषों का परिसर
14 हेक्‍टेयर क्षेत्र में इस विश्‍वविद्यालय के अवशेष मिले हैं। खुदाई में मिले सभी इमारतों का निर्माण लाल पत्‍थर से किया गया था। यह परिसर दक्षिण से उत्तर की ओर बना हुआ है। मठ या विहार इस परिसर के पूर्व दिशा में स्थित थे। जबकि मंदिर या चैत्‍य पश्‍िचम दिशा में। इस परिसर की सबसे मुख्‍य इमारत विहार-1 थी। वर्तमान समय में भी यहां दो मंजिला इमारत मौजूद है। यह इमारत परिसर के मुख्‍य आंगन के समीप बना हुई है। संभवत: यहां ही शिक्षक अपने छात्रों को संबोधित किया करते थे। इस विहार में एक छोटा सा प्रार्थनालय भी अभी सुरक्षित अवस्‍था में बचा हुआ है। इस प्रार्थनालय में भगवान बुद्ध की प्रतिमा स्‍थापित है। यह प्रतिमा भग्‍न अवस्‍था में है।
यहां स्थित मंदिर नं 3 इस परिसर का सबसे बड़ा मंदिर है। इस मंदिर से समूचे क्षेत्र का विहंगम दृश्‍य देखा जा सकता है। यह मंदिर कई छोटे-बड़े स्‍तूपों से घिरा हुआ है। इन सभी स्‍तूपो में भगवान बुद्ध की मूर्त्तियाँ बनी हुई है। ये मूर्त्तियाँ विभिन्‍न मुद्राओं में बनी हुई है।
नालन्‍दा पुरातत्‍वीय संग्रहालय
विश्‍व‍विद्यालय परिसर के विपरीत दिशा में एक छोटा सा पुरातत्‍वीय संग्रहालय बना हुआ है। इस संग्रहालय में खुदाई से प्राप्‍त अवशेषों को रखा गया है। इसमें भगवान बुद्ध की विभिन्‍न प्रकार की मूर्तियों का अच्‍छा संग्रह है। साथ ही बुद्ध की टेराकोटा मूर्तियांँ और प्रथम शताब्‍दी का दो जार भी इसी संग्रहालय में रखा हुआ है। इसके अलावा इस संग्रहालय में तांँबे की प्‍लेट, पत्‍थर पर टंकन (खुदा) अभिलेख, सिक्‍के, बर्त्तन तथा 12वीं सदी के चावल के जले हुए दाने रखे हुए हैं।
नव नालन्‍दा महाविहार
यह एक शिक्षा संस्‍थान है। इसमें पाली साहित्‍य तथा बौद्ध धर्म की पढ़ाई तथा अनुसंधान होता है। यह एक नया संस्‍थान है। इसमें दूसरे देशों के छात्र भी पढ़ाई के लिए यहां आ‍ते हैं।
ह्वेनसांग मेमोरियल हॉल
यह एक नवर्निर्मित भवन है। यह भवन चीन के महान तीर्थयात्री ह्वेनसांग की याद में बनाया गया है। इसमें ह्वेनसांग से संबंधित वस्‍तुओं तथा उनकी मूर्ति देखा जा सकता है।
सिलाव
यह गांँव नालन्‍दा और राजगीर के मध्‍य स्थित है। यहां बनने वाली प्रसिद्ध मिठाई खाजा का स्‍वाद लिया जा सकता है।
सूरजपुर बड़गांव
यहां भगवान सूर्य का प्रसिद्ध मंदिर तथा एक झील है। यहां वर्ष में दो बार मेले का आयोजन होता है। एक चैत (मार्च-अप्रैल) तथा दूसरा कार्तिक (अक्‍टूबर- नवंबर) महीने में। इन दोनों महीनों में यहां प्रसिद्ध छठ त्‍योहार मनाया जाता है। दूर-दूर से लोग छठ उत्‍सव मनाने यहांँ आते हैं।
आवागमन
यहांँ से निकट हवाई अड्डा जयप्रकाश नारायण हवाई अड्डा (पटना) मेें है।जो 89 किलोमीटर दूर है। कलकत्ता, रांँची,मुंबई, दिल्‍ली तथा लखनऊ से पटना के लिए सीधी हवाई सेवा है।
नालन्‍दा में रेलवे स्‍टेशन है। लेकिन यहां का प्रमुख रेलवे स्‍टेश्‍ान राजगीर है। राजगीर जाने वाली सभी ट्रेने नालंदा होकर जाती है।
नालंदा सड़क मार्ग द्वारा राजगीर (12 किमी), बोध-गया (110 किमी), गया (95 किमी), पटना (90 किमी), पावापुरी (26 किमी) तथा बिहार शरीफ (13 किमी) से अच्‍छी तरह जुड़ा है । यहाँ विश्व की प्राचीन अभिलेख (पुस्तकें) का संग्रह स्थित था जो कि आक्रमण में नष्ट हो गया !
विश्व-भारती विश्वविद्यालय
विश्वभारती विश्वविद्यालय की स्थापना 1921 में रबीन्द्रनाथ ठाकुर ने पश्चिम बंगाल के शान्तिनिकेतन नगर में की। यह भारत के केन्द्रीय विश्वविद्यालयों में से एक है। अनेक स्नातक और परास्नातक संस्थान इससे संबद्ध हैं।
शान्ति निकेतन के संस्थापक रवीन्द्रनाथ टैगोर का जन्म १८६१ ई में कलकत्ता में एक सम्पन्न परिवार में हुआ था। इनके पिता महर्षि देवेन्द्रनाथ ठाकुर ने १८६३ ई में अपनी साधना हेतु कलकत्ते के निकट बोलपुर नामक ग्राम में एक आश्रम की स्थापना की जिसका नाम `शांति-निकेतन' रखा गया। जिस स्थान पर वे साधना किया करते थे वहां एक संगमरमर की शिला पर बंगला भाषा में अंकित है--`तिनि आमार प्राणेद आराम, मनेर आनन्द, आत्मार शांति।' १९०१ ई में गुरुदेव रवीन्द्रनाथ टैगोर ने इसी स्थान पर बालकों की शिक्षा हेतु एक प्रयोगात्मक विद्यालय स्थापित किया जो प्रारम्भ में `ब्रह्म विद्यालय,' बाद में `शान्ति निकेतन' तथा १९२१ ई। `विश्व भारती' विश्वविद्यालय के नाम से प्रख्यात हुआ। टैगोर बहुमुखी प्रतिभा के व्यक्ति थे।
शांतिनिकेतन का जन्म
गुरु-शिष्य सम्बन्धों पर विचार करते हुए टैगोर ने आधुनिक किशोर की समस्याओं का सहृदयता से अध्ययन किया और अपना दृढ़ मत व्यक्त किया कि शिक्षण संस्थाओं में व्याप्त अनुशासनहीनता को दूर करने के लिए जेल और मिलिट्री की बैरकों का कठोर अनुशासन काम नहीं दे सकता, यह तो अध्यापकों की प्रतिष्ठा पर भी आघात होगा। विद्यार्थियों से यह आशा करना ही गलत है वे अध्यापकों से वैसा ही व्यवहार करें जैसा किसी सामन्त के दरबारी करते हैं। टैगोर का विश्वास था कि शिक्षा में आदान-प्रदान की प्रक्रिया यदि पारस्परिक सम्मान की भावना से युक्त हो तो अनुशासन की समस्या स्वयमेव सुलझ जाएगी।
ज्ञान का समाज के हर वर्ग में फैलाना अतीत की शिक्षा का एक आदर्श था। धर्म ग्रन्थों और महाकाव्यों के अंशों का वाचन, भक्त ध्रुव, सीता वनवास, दानवीर कर्ण, सत्यवादी हरिशचन्द्र, आदि नाटक इसी उद्देश्य से किए जाते थे। यह उत्तम प्रकार की समाज शिक्षा थी। पर अंग्रेजी शिक्षा का लाभ अधिकांश नगरों तक ही सीमित रहा और शेष देश के असंख्य गाँव अशिक्षा, रोग और क्षय के अन्धकार में विलीन होते गए। इस स्थिति को सुधारना चाहिए।
विश्व भारती की स्थापना
टैगोर शान्ति निकेतन विद्यालय की स्थापना से ही संतुष्ट नहीं थे। उनका विचार था कि एक ऐसे शिक्षा केन्द्र की स्थापना की जाए, जहाँ पूर्व और पश्चिम को मिलाया जा सके। सन् 1916 में रवीन्द्रनाथ टैगोर ने विदेशों से भेजे गए एक पत्र में लिखा था-
उद्देश्य
(१) विभिन्न दृष्टिकोणों से सत्य के विभिन्न रूपों की प्राप्ति के लिए मानव मस्तिष्क का अध्ययन करना।
विभाग
इसके अतिरिक्त 'शिक्षा चर्चा' नामक एक संस्था और है जो बेसिक अध्यापक प्रशिक्षण विद्यालय के रूप में कार्य करती है तथा भारत सरकार द्वारा स्थापित ग्रामीण महाविद्यालय उच्च ग्रामीण शिक्षा की व्यवस्था करती है।
विश्व भारती की विशेषताएँ
विश्व भारती महर्षि रवीन्द्रनाथ टैगोर के शिक्षा सम्बन्धी विचारों का मूर्तमान स्वरूप है। यहाँ खुले गगन के नीचे वृक्षों व कुंजों के झुरमुटों में पृथ्वी पर बैठकर देश-विदेशों से आकर असंख्य विद्यार्थी धर्म, दर्शन, साहित्य एवं कला का उच्च अध्ययन करते हैं। प्राच्य व पाश्चात्य संस्कृतियों के सम्मिश्रण में इस संस्था ने बड़ा योग दिया है। सात्विक व सादा जीवन, प्रकृति से संपर्क, प्राचीन व आधुनिक शिक्षा पद्धतियों का एकीकरण आध्यात्मिक व भौतिक शिक्षा पर समान बल एवं सांस्कृतिक उत्थान इत्यादि इस संस्था की अपनी विशेषताएँ हैं। भारत की शिक्षा के इतिहास में यह एक नूतन व महान परीक्षण माना जाता है।
कहता है दिल
कहता है दिल एक भारतीय सोप ओपेरा है जो 2 जुलाई 2002 से 29 मार्च 2005 तक स्टार प्लस चैनल पर प्रसारित हुआ और यूटीवी सॉफ्टवेयर कम्युनिकेशंस द्वारा निर्मित है। कहानी करिश्मा नाम की एक लड़की के जीवन पर आधारित है और उसके जीवन में घटित नाटकीय घटनाओं को दर्शाती है, जो उसके पूरे परिवार को प्रभावित करती है - जो आनंद नगर के छोटे, रमणीय शहर में रहता है।  श्रृंखला शुरू में अमेरिकी सीबीएस श्रृंखला पिकेट फेंसेस पर आधारित थी।  हालाँकि जल्द ही कहानी पूरी तरह से पिकेट फेंसेस से भटक गई।
पुरस्कार
इस श्रृंखला ने 2003 के द इंडियन टेली अवार्ड्स में निम्नलिखित पुरस्कार जीते हैं:
जैमिनि
जैमिनि प्राचीन भारत के एक महान ऋषि थे। वे पूर्व मीमांसा के प्रवर्तक थे। वे वेदव्यास के शिष्य थे।
परिचय
जैमिनी वेदव्यास के शिष्य एवम ऋषि पाराशर के पुत्र थे। महाभारत में लिखा है कि वेद का चार भागों में विस्तार करने के कारण 'वेदव्यास' (विस्तार) नाम पड़ा। इन्होंने जैमिनि को सामवेद की शिक्षा दी तथा महाभारत भी पढ़ाया-
इन्हीं व्यास ने ब्रह्मसूत्र की, उपनिषदों के आधार पर, रचना की। इसी को "भिक्षुसूत्र" भी कहते हैं जिसका उल्लेख पाणिनि ने अष्टाध्यायी में किया है।
इन प्रसंगों से यह स्पष्ट हे कि जैमिनि वेदव्यास के समानकालिक ऋषि थे। वेदव्यास ने कौरवों और पांडवों को साक्षात् देखा था। (कुरूणां पाण्डवानांश्च भवान् प्रत्यक्षदर्शिवान् -महा आदि 60 18) अतएव ये महाभारत के युद्ध-काल में रहे होंगे। विंटरनिट्ज के अनुसार महाभारत की रचना ईसा से पूर्व चौथी सदी में हुई होगी, किंतु भारतीय विद्वानों के अनुसार 3000 वर्ष ईसा से पूर्व ही महाभारत का समय हो सकता है। अतएव वेदव्यास का भी समय इसी के अनुसार निश्चय करना होगा।
पाणिनि ने अपनी अष्टाध्यायी में जिस भिक्षुसूत्र का उल्लेख किया है उसके रचयिता भी यही वेदव्यास हैं जिन्हें बादरायण व्यास भी हम कहते हैं और इसीलिये यह बादरायण सूत्र भी कहलाता है। पाणिनि के काल के संबंध में अनेक मत होते हुए भी गोल्डस्टरक, वासुदेवशरण अग्रवाल आदि विद्वानों के अनुसार यह लगभग 6000 वर्ष ईसा से पूर्व रहे होंगे, ऐसा कहा जा सकता है।
इस प्रकार वेदव्यास के साथ जैमिनि का घनिष्ठ संबंध रखना प्रमाणित होता है। अतएव ये दोनों एक ही काल में रहे होंगे, ऐसा सिद्धांत मानने में दोष नहीं मालूम होता। पाश्चात्य विद्वानों के अनुसार जैमिनि ईसा से आठ शतक पूर्व ही रहे होंगे, किंतु भारतीय विद्वानों के अनुसार ईसा से तीन हजार वर्ष पूर्व जैमिनि का समय कहने में कोई विशेष आपत्ति नहीं मालूम होती।
कृतियाँ
जैमिनि के नाम से निम्नलिखित ग्रंथ प्रसिद्ध हैं:
जैमिनीय ब्राह्मण
ब्राह्मण ग्रंथ वेद का ही अंग है। यह पंचविंश-ब्राह्मण से पूर्व का ग्रंथ है। यह संपूर्ण अप्राप्य है। कुछ अंशमात्र प्रकाशित हुए हैं। इसके दो स्वरूप हमारे देखने में आते हैं - "जैमिनीय आर्षेय ब्राह्मण" जिसे बर्नेल ने 1878 में तथा "जैमिनीय उपनिषद्-ब्राह्मण" जिसे 1921 में एचदृ एंटल ने प्रकाशित करवाया। आर्षेय ब्राह्मण का डच भाषा में भी अनुवाद हुआ है जिसे कैंलेंड ने छपवाया है। इस ब्राह्मणग्रंथ के नवम अध्याय को "केनोपनिषद्" कहते हैं। इसका दूसरा नाम "ब्राह्मणोपनिषद्" भी है।
जैमिनीयगृह्यसूत्र
यह भी सामवेद का ग्रंथ है। कैंलेंड ने 1922 में पंजाब संस्कृत सिरीज, लाहौर से इसका सानुवाद संस्करण प्रकाशित किया था।
जैमिनीय अश्वमेधपर्व (महाभारत)
महाभारत में लिखा है कि वेदव्यास ने जैमिनि को महाभारत पढ़ाया। इन्होंने अन्य गुरुभाइयों की तरह अपनी एक अलग "संहिता" बनाई (महाभारत, आदिपर्व, 763। 89-90) जिसे व्यास ने मान्यता दी। यह पर्व 68 अध्यायों में पूर्ण है। इस पर्व में जैमिनि ने जनमेजय से युधिष्ठिर के अश्वमेधयज्ञ का तथा अन्य धार्मिक बातों का सविस्तार वर्णन किया है। किया जाता है कि वेदव्यास के मुख से महाभारत की कथाओं को सुनकर उनके सुमंत, जैमिनि, पैल तथा शुक इन चार शिष्यों ने अपनी महाभारत संहिता की रचना की। इनमें से जैमिनि का एकमात्र "अश्वमेघ पर्व" बच गया है और सभी लुप्त हो गए।
जैमिनीय पूर्वमीमांसासूत्र
पूर्वमीमांसा का यह सूत्रग्रंथ है। इसे 12 अध्यायों में सूत्रकार ने समाप्त किया है। इसमें कर्म-मीमांसा के 12 विषयों पर विचार है जिनके नाम हैं - धर्म, कर्मभेद, शेषत्व, प्रयोज्य-प्रयोजक-भाव, क्रम, अधिकार, सामान्यातिदेश, विशेषातिदेश, अह, बाध-अभ्युच्चय, तंत्र तथा आवाप। इसलिये इस ग्रंथ को लोग "द्वादश लक्षणी" भी कहते हैं।
इस सूत्रग्रंथ में सूत्रों में पुनरुक्तियाँ बहुत हैं, जैसे "लिंगदर्शनाच्च" सूत्र 30 बार तथा "चान्यार्थदर्शनम्" 24 बार आए हैं। इसी प्रकार अन्य सूत्रों की भी पुनरुक्तियाँ हैं : इस ग्रंथ में निम्नलिखित आचार्यों के नाम हैं--बादरायण (5 बार), बादरि (5 बार), ऐतिशायन (3 बार); कार्ष्णाजिनि (2 बार), लावुकायन (1 बार), कामुकायन (2 बार), आत्रेय (3 बार), आलेखन (2 बार)। इसके अतिरिक्त जैमिनि ने स्वय पाँच बार अपना नाम भी मीमांसासूत्र में लिया है। इससे ये समझना कि दो जैमिनि हुए हैं, ठीक नहीं है। इस प्रकार अन्य ग्रंथों में भी उल्लेख मिलते हैं। यह प्राय: प्राचीन ग्रंथकारों की लेखशैली थी।
मीमांसा सूत्र के प्रथम अध्याय का प्रथम पाद "तर्कपाद" नाम से प्रसिद्ध है। इसमें मीमांसा के अनुसार दार्शनिक विचार हैं। धर्म की जिज्ञासा से ग्रंथ आरंभ होता है। प्रत्यक्ष, अनुमान, उपमान, अर्थापत्ति, अभाव तथा शब्द - ये छः प्रमाण इन्होंने माने हैं। प्रमाण में स्वत:प्रामाण्य ये मानते हैं। धर्म के लिये एकमात्र वेद प्रमाण है। जैमिनी वेद को अपौरुषेय मानते हैं। वे शब्द और अर्थ में नित्यसंबंध मानते हैं। शरीरादि से भिन्न एक पदार्थ "आत्मा" इन्होंने स्वीकार किया है। इसके अतिरिक्त अपूर्व, स्वर्ग, मोक्ष भी जैमिनि ने माना है। ईश्वर को साक्षात् मानने की चर्चा इन्होंने नहीं की है। इन्हीं को लेकर अन्य दार्शनिक विचार भी हैं।
जैमिनि, जनमेजय के सर्पयज्ञ में "ब्रह्मा" बनाए गए थे (महाभारत, आदिपर्व 53.6)। युधिष्ठिर की सभा में ये विद्यमान थे (महाभारत, सभापर्व, 4.11) और शरशय्या पर पड़े हुए भीष्मपितामह को देखने गए थे (महाभारत, शांतिपूर्व 47.6)। पुराणों में लिखा है कि जैमिनि "वज्रवारक" थे (शब्द कल्पद्रुम, पं॰ 345 बंगला संस्करण)
जैमिनि (ज्यौतिषी)
इन्होने ज्योतिष शास्त्र पर सूत्र रूप में एक ग्रंथ लिखा है। यह आयुर्विचार में विशेषज्ञ गिने जाते थे। काशी हिंदू विश्वविद्यालय के भूतपूर्व ज्यौतिषशास्त्राध्यापक रामयत्न ओझा ने इस ग्रंथ का प्रकाशन किया था। 'जैमिनीय सूत्र' नाम से यह ग्रंथ प्रसिद्ध है।
स्माइल फाउंडेशन
स्माइल फाउंडेशन नई दिल्ली, भारत में स्थित एक गैर-सरकारी संगठन है । यह 2002 में स्थापित किया गया था। और 25 भारतीय राज्यों में इसकी उपस्थिति थी। 2017 तक, फाउंडेशन लगभग 400,000 बच्चों और उनके परिवारों तक पहुंच चुका है।
संगठन बच्चों के कल्याण के लिए काम करता है। उनके परिवार, और चार प्रमुख कार्यक्रमों के माध्यम से समुदाय  लिए काम करता है।  ।
स्माइल फाउंडेशन की स्थापना संतनु मिश्रा ने की थी जो वर्तमान में फाउंडेशन के कार्यकारी ट्रस्टी हैं। तथा सीईओ संजीव धाम हैं।
इतिहास
2002 में, युवा कॉरपोरेट पेशेवरों के एक समूह ने एक साथ आने वाले छोटे बच्चों, उनके परिवारों और समुदायों के जीवन में सकारात्मक बदलाव लाने के लिए जमीनी स्तर पर पहल करने के लिए स्माइल फाउंडेशन की स्थापना की। लोगों का यह समूह Senge के दर्शन से प्रेरित था।
काम करने वाले मॉडल
संगठन के दो कार्यकारी मॉडल हैं: सामाजिक उद्यम परोपकार और आउटरीच । सामाजिक उद्यम परोपकार उद्यम पूंजी की व्यावसायिक अवधारणा पर आधारित एक मॉडल है। आउटरीच वह मॉडल है जिसके तहत संगठन गांवों में और साथ ही शहरी झुग्गियों में वंचित समुदायों के लिए विकास परियोजनाओं को सीधे लागू करता है।
स्माइल फाउंडेशन ने 2002 में मिशन शिक्षा कार्यक्रम शुरू किया। यह प्रारंभिक शिक्षा के विकास, गैर-औपचारिक शिक्षा, उपचारात्मक शिक्षा और ब्रिजिंग पाठ्यक्रमों पर केंद्रित है, और विशेष रूप से भारत के ग्रामीण क्षेत्रों में लड़कियों की शिक्षा पर केंद्रित है।
स्माइल फाउंडेशन ने 2018 में अपने मिशन शिक्षा कार्यक्रम के एक भाग के रूप में एक डिजिटल साक्षरता परियोजना शुरू की। इस परियोजना का उद्देश्य वंचित बच्चों के बीच साक्षरता बढ़ाना है।
अगस्त 2018 में, स्माइल फाउंडेशन और ट्रायम्फ मोटरसाइकल ने लड़कियों की शिक्षा का समर्थन करने के लिए भारत के 16 शहरों में एक समूह की सवारी, फ्रीडम के लिए सवारी का आयोजन करने के लिए भागीदारी की। फाउंडेशन द्वारा आयोजित #SheCanFly अभियान में सवारी से आगे बढ़ने के लिए दान किया गया था।
स्वीडिश दूरसंचार कंपनी एरिक्सन ने फाउंडेशन के स्माइल ट्विन ई-लर्निंग प्रोग्राम के लिए वेब-आधारित प्रशिक्षण मॉड्यूल विकसित किया है। 2018 में, एरिक्सन ने घोषणा की, कि वह पूरे भारत में 34 स्माइल फाउंडेशन शिक्षा केंद्रों में इंटरनेट कनेक्टिविटी प्रदान करेगा।
प्रसम्भाव्‍य प्रक्रम
प्रायिकता सिद्धान्त के सन्दर्भ में, प्रसम्भाव्‍य प्रक्रम (stochastic process या random process) एक गणितीय वस्तु है जो यादृच्छ चरों के समुच्चय के रूप में समझी जाती है। उदाहरण के लिए, जीवाणुओं की संख्या समय के साथ यादृच्छ रूप में बदल सकती है। इसी प्रकार, ऊष्मीय रव (noise) के कारण किसी प्रतिरोध में बहने वाली विद्युत धारा भी एक यादृच्छ चर है।
तवांग भाषा
तवांग भाषा भारत की संकटग्रस्त भाषाओं में से एक है। यह भेद्य(खतरे से आशंकित) है। यह चीन और भूटान में भी बोली जाती है। आईएसओ कोड: twm
बलभद्रपुर गाँव, कोइल (अलीगढ़)
यह गांव लोधा ब्लॉक का बहुत ही प्रसिद्ध गांव है इस गांव में बहुत से खेल खेले जाते हैं जैसे कि क्रिकेट कबड्डी लंबी कूद ऊंची कूद इत्यादि
बलभद्रपुर कोइल, अलीगढ़, उत्तर प्रदेश स्थित एक गाँव है।
तृसरेणु
यह हिन्दू समय मापन इकाई है। यह इकाई अति लघु श्रेणी की है।
डेविड अल्फारो
डेविड अल्फारो मैक्सिको के महान चित्रकार माने जाते हैं।
होसे क्लेमेंट ओरस्को
होसे क्लेमेंट ओरस्को मैक्सिको के महान चित्रकार माने जाते हैं।
पाल क्ली
ये स्विट्ज़रलैंड के महान चित्रकार माने जाते हैं।
बलरामपुर गाँव, कोइल (अलीगढ़)
बलरामपुर कोइल, अलीगढ़, उत्तर प्रदेश स्थित एक गाँव है।
थाडो भाषा
थाडो भाषा भारत की संकटग्रस्त भाषाओं में से एक है। यह भेद्य(खतरे से आशंकित) है। आईएसओ कोड: tcz
अंजलि राघव
अंजलि राघव (जन्म; 06 june 1992) एक भारतीय अभिनेत्री और मॉडल है। यह हरियाणवी संगीत उद्योग में अपने काम के लिए जानी जाने जाती है। इसके अलावा यह बॉलीवुड फिल्म तेवर में एक छोटी भूमिका निभा चुकी है और साथ ही कैरी-रिश्ता खट्टा मीठा नामक धारावाहिक में भी काम कर चुकी है।
सांभर
सांबार (तमिल: சாம்பார, कन्नड़: ಸಾಂಬಾರು, मलयालम: സാമ്പാർ, तेलुगु: సాంబారు), दक्षिण भारतीय खाने का एक मूल व्यंजन है, जो पूरे द्रविड़ क्षेत्र में लोकप्रिय है। इसके अलावा श्रीलंका के खाने में भी खूब प्रचलित है। यह अरहर की दाल से बनता है। सांबार मूलत: अरहर (तुवर) दाल से बनता है, जिसमें विभिन्न सब्जियां भी पड़ी होती हैं और साथ ही इमली भी होती है। इनके ऊपर से सांबार मसाले का छौंक इसकी खास खुश्बू की पहचान है, जिसमें कड़ी पत्ती भी पड़ती है। यह आंध्र प्रदेश, कर्नाटक, केरल और तमिल नाडु सभी स्थानों में समान रूप से प्रचलित है।
सांभर दक्षिण भारत की अभिन्न पहचान है। वहां का सामान्य खाना ही सांबार-चावल होता है। इसके अलावा सांबार इडली, सांबार दोसा, सांबार उत्तपम, इत्यादि हरेक व्यंजन का साथी है।
विधि
अरहर की दाल को धोकर 1-2 घंटे के लिये पानी में भिगो दीजिये (दालें पहले से पानी में भिगो कर पकाने से जल्दी पकती है और स्वादिष्ट भी हो जाती है)। सांबार को किसी प्याले में निकालिये, हरे धनिये के पत्ते डालकर सजा दीजिये।
गरमा गरम सांबार इडली, दोसा या अपने मन पसन्द रैसिपी के साथ परोसिये और खाइये। यदि आप प्याज वाला सांबार खाना चाहते हैं, तब राई और पत्ते डालने के बाद, एक बारीक कटी प्याज डालकर, हल्का गुलाबी होने तक भूनिये, अब टमाटर, हरी मिर्च का पेस्ट डालकर मसाला भूनिये, बाकी उपरोक्त विधि से सांबार बना लीजिये। सब्जियों को आप अपने स्वाद के अनुसार कम, ज्यादा कर सकते हैं, जो सब्जी आप पसन्द करते हो, वह डाल सकते हैं।
बाहरी कड़ियाँ
According to food historian K. T. Achaya, the earliest extant mention of sambar in literature can be dated to the 17th century.[1]
Legend states that sambar was first made accidentally by the Maratha ruler Sambhaji, when he tried to make dal curry in absence of his chef. He added tamarind to the dal, resulting in the dish that later came to be known as sambar.[2]
पालड़ी
पालड़ी ग्राम सीकर से उत्तर दिशा में, सीकर से 26 किमी दूरी व लक्ष्मणगढ़ से 16 किमी दूरी पर स्थित है। यह एक ग्राम पंचायत मुख्यालय है।
जनसंख्या आंकड़े
कुल परिवारों की संख्या 765 है। गाँव में 0-6 आयु वर्ग के बच्चों की आबादी 579 है जो गाँव की कुल जनसंख्या का 12.88 % है। गाँव का औसत लिंग अनुपात 948 है जो राजस्थान राज्य के औसत 928 से अधिक है। जनगणना के अनुसार  पालड़ी के लिए बाल लिंग अनुपात 765 है, जो राजस्थान के औसत 888 से कम  है।
साक्षरता
पालड़ी की साक्षरता दर 76.65% है, जो राज्य के औसत 66.11% से अधिक है। पुरूष साक्षरता दर 88.07% व महिला साक्षरता दर 64.98% है।
अवस्थिति
सीकर से उत्तर दिशा में 27.789708,75.153093 निर्देशांक पर स्थित है। ग्राम का कुल क्षेत्रफल 1236 हेक्टेयर है।
इतिहास
पंचायत में अन्य गांव-
प्रमुख शिक्षण संस्थान
गाँव में कला संकाय से कक्षा 1-12 तक सरकारी स्कूल है। हिन्दी साहित्य, भूगोल व राजनीतिक विज्ञान विषय हैं।
श्रीनाथ सिंह
श्रीनाथ सिंह (1901-1916) द्विवेदी युग के हिन्दी साहित्यकार हैं। इन्होने "सरस्वती" का भी संपादन किया था। उनका जन्म 1901 ई० में इलाहाबाद जिले के मानपुर ग्राम में हुआ था। इन्होने स्वतंत्रता आन्दोलन में भाग लिया था | हिंदी साहित्य सम्मलेन के इंदौर अधिवेशन में वे महात्मा गाँधी द्वारा सम्मलेन के प्रबंध मंत्री नियुक्त किये गये, बाद में वे हिंदी साहित्य सम्मलेन के सभापति भी हुए | वे तत्कालीन संयुक्त प्रान्त सरकार(१९४६-४७) द्वारा गठित समाचार पत्र उद्योग जांच समिति के सदस्य भी थे |
कृतियाँ
उनकी प्रमुख रचनाएँ हैं: उलझन (१९३४), क्षमा (१९२५), एकाकिनी या अकेली स्त्री (१९३७), प्रेम परीक्षा (१९२७), जागरण (१९३७), प्रजामण्डल (१९४१), एक और अनेक (१९५१), अपहृता (१९५२) आदि आपकी प्रसिद्ध कृतियाँ हैं। इनकी कहानियों में ,जो कि पड़ोसी तथा अन्य कहानियाँ, पाथेयिका एवं नयनतारा आदि संग्रहों में संग्रहित हैं , तत्कालीन ग्रामीण जनजीवन की झलक देखी जा सकती है|
इन्होने शिशु, बालसखा, बालबोध एवं दीदी, हल, आदि मासिक पत्रिकाओं का अनेक वर्षों तक संपादन किया। श्रीनाथ सिंह ने दैनिक देशबंधु (१९२६ )तथा देशदूत साप्ताहिक समाचारपत्रों का भी सम्पादन किया |  बच्चों के लिये श्रीनाथ सिंह ने अनेक लोकप्रिय एवं सरल, सुबोध कविताओं की रचना की जो कि इनके द्वारा रचित पुस्तकों और उपरोक्त पत्रों में मौजूद हैं। अपने समय में ठाकुर श्रीनाथ सिंह के नाम से भी जाने जाते थे। हिंदी के उस समय के कई साहित्यकारों द्वारा समय समय पर उन्हें लिखे गये अनेक पत्र नेहरु म्यूजियम नई दिल्ली में संरक्षित हैं ।इनकी बाल उपयोगी रचनाएँ हैं - बाल कवितावली, खेलघर, बालभारती, पिपेहरी, गुब्बारा, मीठीतानें, (सभी कविताएँ)| गरुणकन्या, सुनेहरी नदी का देवता, परिदेश की सैर (कथायें), अविष्कारों की कथायें, इनके उपन्यास कवि और क्रन्तिकारी व सोमनाथ तथा बच्चों के लिये लिखित अविष्कारों की कथायें जो कि श्रीनाथ सिंह के नाम से लिखी गई है , डिजिटल लाइब्रेरी ऑफ़ इण्डिया में हैं। उनकी कई रचनाओं को internet archive में देखा जा सकता है ||
मंगोलिया में धर्म की स्वतंत्रता
मंगोलिया का संविधान धर्म की स्वतंत्रता प्रदान करता है, और मंगोलियाई सरकार आमतौर पर व्यवहार में इस अधिकार का सम्मान करती है; हालाँकि, कानून कुछ हद तक अभियोजनवाद को सीमित करता है, और कुछ धार्मिक समूहों ने नौकरशाही उत्पीड़न का सामना किया है या पंजीकरण से इनकार किया गया है। धार्मिक विश्वास या व्यवहार के आधार पर सामाजिक दुर्व्यवहार या भेदभाव की कुछ रिपोर्टें मिली हैं ।
धार्मिक जनसांख्यिकी
कजाख, जिनमें से अधिकांश मुस्लिम हैं, सबसे बड़ी जातीय अल्पसंख्यक हैं, जिनकी आबादी देश भर में लगभग 4 प्रतिशत है और पश्चिमी प्रांत, ब्यान-अलगि में 85 प्रतिशत है। कज़ाख अपने बच्चों के लिए इस्लामिक स्कूल संचालित करते हैं। वे कभी-कभी कजाकिस्तान और तुर्की में धार्मिक संगठनों से वित्तीय सहायता प्राप्त करते हैं।
धार्मिक स्वतंत्रता की स्थिति
संविधान धर्म की स्वतंत्रता प्रदान करता है, और सरकार आमतौर पर व्यवहार में इस अधिकार का सम्मान करती है; हालाँकि, कानून कानूनी रूप से सीमित करता है, और पंजीकरण का सामना करने वाले कुछ धार्मिक समूहों को नौकरशाही की आवश्यकताओं और लंबी देरी की आवश्यकता होती है। संविधान स्पष्ट रूप से चर्च और राज्य के अलगाव को मान्यता देता है। एक धार्मिक समूह को एक संगठन के रूप में कानूनी रूप से कार्य करने के लिए न्याय और गृह मंत्रालय, एक विकेन्द्रीकृत और नौकरशाही प्रक्रिया के साथ पंजीकृत होना चाहिए। धार्मिक संस्थानों को सालाना रेरिगिस्टर करना चाहिए। कानून सरकार को पूजा स्थलों की संख्या और पादरी की संख्या की देखरेख और सीमित करने की अनुमति देता है। सरकार ने धार्मिक पूजा के लिए स्थानों की संख्या को सीमित करने के लिए पंजीकरण प्रक्रिया का उपयोग एक तंत्र के रूप में किया; हालाँकि, ऐसी कोई रिपोर्ट नहीं थी कि इसने रिपोर्टिंग अवधि के दौरान पादरी की संख्या को सीमित कर दिया है। यद्यपि कोई राज्य धर्म नहीं है, जातीय मंगोलियाई परंपरावादी मानते हैं कि बौद्ध धर्म देश का "प्राकृतिक धर्म" है। सरकार ने कई बौद्ध स्थलों की बहाली में योगदान दिया जो महत्वपूर्ण धार्मिक, ऐतिहासिक और सांस्कृतिक केंद्र हैं। सरकार ने अन्यथा बौद्ध या किसी अन्य धार्मिक समूहों को सब्सिडी नहीं दी। = सन्दर्भ =
पीटर पाल रूबेंस
पीटर पाल रूबेंस बेल्जियम के महान चित्रकार थे।
जन्म
(1577-1640ई0)
प्रमुख चित्र
1-ईसा की सूली 2-मैजाई की वंदना 3-पेरिस का निर्णय 4-जाड़े का दृश्य 5-थ्री ग्रेसेज 6-ल्यूसियन की पुत्रियो का अपहरण
मृत्यु
(1577-1640ई0)
रेने मैगराइट
रेने मैगराइट बेल्जियम के महान चित्रकार माने जाते हैं।
जन्म
२१ नमम्बर 1898
प्रमुख चित्र
उनके शुरुआती चित्र प्रभावात्मक थे, जो कि १९१५ के हैं।
मृत्यु
१५ अगस्त १९६७
तिनान भाषा
तिनान भाषा भारत की संकटग्रस्त भाषाओं में से एक है। यह निश्चित रूप से खतरे में है। यह चीन में भी बोली जाती है। आईएसओ कोड: lbf
हुबर्ट रौन आइक
हुबर्ट रौन आइक बेल्जियम के महान चित्रकार माने जाते हैं।
जन्म
1390 में हुआ।
मृत्यु
1441 में हुई।
सेंगोल (राजदंड)
सेंगोल स्वर्ण परत वाला एक राजदंड है जिसे 28 मई 2023 को भारत के नए संसद भवन में प्रधानमंत्री नरेंद्र मोदी ने स्थापित किया। इसका इतिहास चोल साम्राज्य से जुड़ा है। सेंगोल जिसे हस्तान्तरित किया जाता है, उससे न्यायपूर्ण शासन की अपेक्षा की जाती है।
1947 में धार्मिक मठ - अधीनम के प्रतिनिधि ने सैंगोल भारत गणराज्य के पहले प्रधानमंत्री जवाहरलाल नेहरू को सौंपा था। बाद में इसे इलाहाबाद संग्रहालय में रख दिया गया था। सेंगोल मुख्यतः चांदी से बना है जिसके ऊपर सोने का पानी चढ़ा है।
शब्द उत्पत्ति
'सेंगोल' तमिल शब्द 'सेम्मई' (नीतिपरायणता) व 'कोल' (छड़ी) से मिलकर बना है। ‘सेंगोल’ शब्द संस्कृत के ‘संकु’ (शंख) से भी आया हो सकता है। सनातन धर्म में शंख पवित्रता का प्रतीक है।
तमिलनाडु के तंजावुर में स्थित तमिल विश्वविद्यालय में पुरातत्त्व के प्रोफेसर एस राजावेलु के अनुसार तमिल में सेंगोल का अर्थ 'न्याय' है। तमिल राजाओं के पास ये सेंगोल होते थे जिसे अच्छे शासन का प्रतीक माना जाता था। शिलप्पदिकारम् और मणिमेखलै, दो महाकाव्य हैं जिनमें सेंगोल के महत्त्व पर प्रकाश डाला गया है। विश्वप्रसिद्ध तिरुक्कुरल में भी सेंगोल का उल्लेख है।
बनावट व प्रतीकात्मकता
सेंगोल सोने की परत चढ़ा हुआ राजदंड है, जिसकी लंबाई लगभग 5 फीट (1.5 मीटर) है इसका मुख्य हिस्सा चांदी से बना है। सेंगोल को बनाने में 800 ग्राम सोने का प्रयोग किया गया था। इसे जटिल डिजाइनों से सजाया गया है और शीर्ष पर नंदी की नक्काशी की गई है। नंदी हिंदू धर्म में एक पवित्र पशु और शिव का वाहन है। इसे धर्म के प्रतीक के रूप में देखा जाता है, जिसे पुराणों में एक बैल के रूप में व्यक्त किया गया है। नंदी की प्रतिमा इसका शैव परंपरा से जुड़ाव दर्शाती है। हिंदू व शैव परंपरा में नंदी समर्पण का प्रतीक है। यह समर्पण राजा और प्रजा दोनों के राज्य के प्रति समर्पित होने का वचन है। दूसरा, शिव मंदिरों में नंदी हमेशा शिव के सामने स्थिर मुद्रा में बैठे दिखते हैं। हिंदू मिथकों में ब्रह्मांड की परिकल्पना शिवलिंग से की जाती रही है। इस तरह नंदी की स्थिरता शासन के प्रति अडिग होने का प्रतीक है।
इसके अतिरिक्त नंदी के नीचे वाले भाग में देवी लक्ष्मी व उनके आस-पास हरियाली के तौर पर फूल-पत्तियां, बेल-बूटे उकेरे गए हैं, जो कि राज्य की संपन्नता को दर्शाती हैं।
इतिहास
चोल काल के दौरान ऐसे ही राजदंड का प्रयोग सत्ता हस्तान्तरण को दर्शाने के लिए किया जाता था। उस समय पुराना राजा नए राजा को इसे सौंपता था। राजदंड सौंपने के दौरान 7वीं शताब्दी के तमिल संत संबंध स्वामी द्वारा रचित एक विशेष गीत का गायन भी किया जाता था।
कुछ इतिहासकार मौर्य, गुप्त वंश और विजयनगर साम्राज्य में भी सेंगोल को प्रयोग किए जाने की बात कहते हैं।
ऐसा कहा जाता है कि वायसराय लॉर्ड माउंटबेटन ने पंडित जवाहरलाल नेहरू से एक सवाल किया था: "ब्रिटिश से भारतीय हाथों में सत्ता के हस्तांतरण के प्रतीक के रूप में किस समारोह का पालन किया जाना चाहिए?" इस प्रश्न ने नेहरू को वयोवृद्ध स्वतंत्रता सेनानी सी राजगोपालाचारी (राजाजी) से परामर्श करने के लिए प्रेरित किया। राजाजी ने चोल कालीन समारोह का प्रस्ताव दिया जहां एक राजा से दूसरे राजा को सत्ता का हस्तांतरण उच्च पुरोहितों की उपस्थिति में पवित्रता और आशीर्वाद के साथ पूरा किया जाता था। राजाजी ने तमिलनाडु के तंजावुर जिले में शैव संप्रदाय के धार्मिक मठ - तिरुवावटुतुरै आतीनम् से संपर्क किया। तिरुवावटुतुरै आतीनम् 500 वर्ष से अधिक पुराना है और पूरे तमिलनाडु में 50 मठों को संचालित करता है। अधीनम के नेता ने तुरंत पांच फीट लंबाई के 'सेंगोल' को तैयार करने के लिए चेन्नई में सुनार वुम्मिदी बंगारू चेट्टी को नियुक्त किया।
वुम्मिदी बंगारू चेट्टी ने सेंगोल तैयार करके अधीनम के प्रतिनिधि को दे दिया। अधीनम के नेता ने वह सैंगोल पहले लॉर्ड माउंटबेटन को दे दिया। फिर उनसे वापस लेकर 15 अगस्त की तारीख 1947 के शुरू होने से ठीक 15 मिनट पहले स्वतंत्र भारत के प्रथम प्रधानमंत्री जवाहरलाल नेहरू को दे दिया। लोकप्रिय पुस्तक "फ्रीडम एट मिडनाइट" में, लेखकों ने उल्लेख किया है कि स्वतंत्रता दिवस की पूर्व संध्या पर, दो हिंदू संन्यासी एक प्राचीन परंपरा का पालन करते हुए प्रधानमंत्री नेहरू को स्वर्ण राजदंड, 'सेंगोल' सौंपने आए थे, जिसमें हिंदू संतों ने भारत के राजा अपनी शक्ति के प्रतीकों के साथ.
स्थापना
28 मई, 2023 को, नई संसद के उद्घाटन की शुरुआत में, अधीनम पुजारियों ने एक पारंपरिक पूजा की जिसमें प्रधान मंत्री नरेंद्र मोदी ने भाग लिया, और मोदी सम्मान के प्रतीक के रूप में पवित्र सेंगोल के सामने झुके। तब अधीनम पुजारियों के एक समूह ने सेंगोल को पीएम मोदी को प्रस्तुत किया।. प्रधानमंत्री नरेंद्र मोदी ने इसी सेंगोल को नए संसद भवन में लोकसभा के अध्यक्ष के आसन के ठीक निकट स्थापित कर दिया। कुछ विश्लेषकों का मानना है कि सेनगोल भारत की सभ्यतागत परंपरा की पुनः खोज का प्रतीक बन गया है|
बलुखेड़ा गाँव, कोइल (अलीगढ़)
गांव बालूखेड़ा इंडिया के उत्तर प्रदेश राज्य के अलीगढ़ जिले की कोल तहसील के धनीपुर ब्लॉक में स्थित है । जिसका पिनकोड-202121 है।
केसे पहुंचे- अलीगढ़ गांधी पार्क बस स्टैंड से अलीगढ़ कानपुर हाईवे(NH91) पर अकराबाद की तरफ नानऊ नहर से पहले स्थित है।
गांव की मुख्य उपलब्धियां- अलीगढ़ जिले का एकमात्र ऐसा गांव है जिसमे दो दो बार महायज्ञ हो चुके है। जिसमे बामदेव जी महाराज आ चुके है।
जनसांख्यिकी-गांव की जनसंख्या करीब 2200है।
जिसमे प्रजापति जाति के लोग सर्वाधिक है। जबकि कडेरे जाति की जनसंख्या सबसे कम है।
अन्य जातीय- ब्राह्मण, ठाकुर, लोधी, नाई, धीमर,जाटव,खटीक,धोबी,बाल्मिकी,गुसाई
आदर्श स्थल-अंग्रेजो द्वारा बनवाई गई नील की कोठिया।
ब्राह्मण का शिव मंदिर ।
योगेंद्र पाल सिंह का शिव मंदिर
नौबत सिंह का मंदिर
पीटर ब्रूघेल
पीटर ब्रूघेल नीदरलैंड के महान चित्रकार माने जाते हैं।
बहदूरपुर गाँव, कोइल (अलीगढ़)
बहदूरपुर कोइल, अलीगढ़, उत्तर प्रदेश स्थित एक गाँव है।
केसर (टीवी श्रृंखला)
केसर ( केसर ) एक भारतीय टेलीविजन धारावाहिक है जो 19 अप्रैल 2004 से 31 मई 2007 तक स्टार प्लस पर प्रसारित हुआ कहानी केसर नाम की एक युवा लड़की के जीवन पर आधारित है।
यह श्रृंखला ज़ी टीवी पर करवाचौथ के रूप में प्रसारित होने वाली थी। हालाँकि, जब चैनल और प्रोडक्शन हाउस के बीच बात नहीं बनी, तो बाद में स्टार प्लस ने इसे अनुमति दे दी और यह केसर के रूप में प्रसारित हुआ।
कथानक
केसर ( नंदिनी सिंह ) एक पारंपरिक पंजाबी लड़की है जो एक गाँव में अपने बड़े परिवार के साथ रहती है। उसे एक बड़े शहर में रहने वाले अमीर मालिया परिवार से शादी का प्रस्ताव मिलता है। केसर ने मालिया के बेटे रुद्र (निखिल आर्य) से शादी की। वह अपने नए परिवार की परिष्कृत शहरी जीवनशैली से निपटने की पूरी कोशिश करती है। लेकिन जल्द ही वह खुद को धोखे के जाल में फंसा हुआ पाती है। यह पता चला है कि रुद्र और उसकी मां पाम ने कुछ मूल्यवान विरासत की खातिर निर्दोष केसर के खिलाफ साजिश रची है। केसर की जिंदगी काफी उथल-पुथल से गुजरती है। उसे रुद्र के दोस्त अभि का समर्थन मिलता है, जो उससे निस्वार्थ रूप से प्यार करता है। लेकिन अभि की दुखद और जल्दी मौत हो जाती है। उसका दिल हरमन ( यश टोंक ) के शरीर में प्रत्यारोपित किया जाता है, जो केसर के लिए प्यार की समान भावनाओं का अनुभव करना शुरू कर देता है। इस बीच, केसर ने रुद्र की बेटी मुस्कान को जन्म दिया है। रुद्र की बम विस्फोट में मौत हो जाती है। कई और परेशानियों के बाद केसर ने हरमन से शादी करने का फैसला किया। हालाँकि, विपरीत परिस्थितियों के कारण वे अलग हो जाते हैं।
एंथोनी बान आइक
एंथोनी बान आइक बेल्जियम के महान चित्रकार माने जाते हैं।
आरेखी विधि
मानचित्र की मापक विधियों में इसे रेखात्मक या रैखिक मापक विधि कहते हैं (Linear or Graphical Scale) सामान्यतः इसे लगभग ६ इंच या १५ सेंटीमीटर लम्बी रेखा द्वारा प्रदर्शित किया जाता है। यह कार्य आसानी एवं शुद्धता से करने के लिए कई ज्योमितीय विधियां हैं। १. एक कोणीय या समांतर रेखा विधि २. द्विकोणीय विधि ३. समकोणीय विधि
हांस मेमलाइन
हांस मेमलाइन बेल्जियम के महान चित्रकार माने जाते हैं।
जन्म
इनका जन्म सन् 1430 मेें हुआ था।
मृत्यु
इनकी मृत्यु 11 अगस्त 1494 में हुई थी।
एटा जिला
एटा ज़िला भारतीय राज्य उत्तर प्रदेश का एक ज़िला है। इसका ज़िला मुख्यालय एटा है। एटा ज़िला अलीगढ़ मंडल का एक भाग है। भारतीय राजमार्ग दूरी के आधार पर यह नई दिल्ली से 206 किमी दूर है। कानपुर से 221 किमी आगरा से 85 किमी अलीगढ से 70 किमी मैंनपुरी से 56 किमी फिरोजाबाद से 72 किमी इटावा से 100 किमी बरेली से 130 किमी है।
इतिहास
यह कानपुर-दिल्ली राजमार्ग पर मध्य बिंदु है ऐतिहासिक रूप से, यह 1857 के विद्रोह का केंद्र बनने के लिए भी जाना जाता है। प्राचीन काल में, एटा को “आंथा” कहा जाता था जिसका मतलब है कि यादव समुदाय के लोगों की वजह से ‘आक्रामक रूप से जवाब देना’ है, जो बहुत आक्रामक हैं। यह तब था जब अगरगढ़ का राजा अपने 2 कुत्तों के साथ जंगल में शिकार कर रहा था। कुत्तों ने एक लोमड़ी को देखा और भौंकने शुरू कर दिया और उसका पीछा किया। लोमड़ी अपने आप को राजा के कुत्तों से बचाने की कोशिश कर रहा था लेकिन जब वह एटा पहुंच गई, तो लोमड़ी ने राजा के कुत्तों को बहुत आक्रामक प्रतिक्रिया दी। राजा लोमड़ी में व्यवहार परिवर्तन से हैरान था। इसलिए, उन्होंने सोचा कि इस जगह में कुछ ऐसा होना चाहिए जिसमें भाग लेने वाले लोमड़ी परिवर्तन रवैया बनाया गया था। इसलिए, इस जगह को नामित किया गया था, जिसे बाद में एटा के रूप में गलत माना गया। विद्या भारती की पुस्तक में एक और कहानी है, जो यहां खोए हुए व्यक्ति के कारण एटा का पुराना नाम ‘इंता’ कहता है। पानी की तलाश में, वह जमीन में खुदाई करता था और उसके जूते ने एक ईंट को मारा जो कि एन्टा नाम की ओर जाता है और बाद में यह शब्द एटा में बदल गया। एटा भी अपने यज्ञशाला के लिए बहुत प्रसिद्ध है जो गुरुकुल विद्यालय में स्थित है। यज्ञशाला को दुनिया का दूसरा सबसे बड़ा यज्ञशाला माना जाता है। एक ऐतिहासिक किला है जो अवगढ़ के राजा द्वारा बनाया गया था। आवगढ़ एक जगह है जो एटा से 24 किमी दूर है। एटा के पास भगवान शिव को समर्पित कैलाश मंदिर नामक एक ऐतिहासिक मंदिर भी है। अमीर खुसरो पटियाली, एटा में पैदा हुए थे और उर्दू के सबसे अच्छे कवियों में से एक माने जाते हैं। यह उत्तर प्रदेश का है,एटा जिला अलीगढ़ डिवीजन का हिस्सा है। बहुसंख्य आबादी यादव और लोधी हैं एनएच 91 इस जिले से गुजरता है। एटा के निकटतम जिला कासगंज,मैनपुरी,इटावा,फर्रुखाबाद,हाथरस, अलीगढ़ और आगरा से घिरा हुआ है। इससे पहले कासगंज एटा का एक हिस्सा था। कासगंज की स्थापना 15 अप्रैल 2008 को एटा जिले के कासगंज, पटियाली और सहवार तहसील के विभाजन के द्वारा की गई थी। एटा जनपद में 8 ब्लॉक हैं- 1- एटा तहसील-शीतलपुर(एटा),सकीट,निधौलीकलां, मारहरा, 2-अलीगंज तहसील- अलीगंज,जैथरा, 3-जलेसर तहसील-जलेसर, अवागढ़ एटा जिले में 4 नगर पालिका परिषद हैं-अलीगंज,एटा, जलेसर,मारहरा, एटा जनपद में 5 नगर पंचायत हैं 1- अवागढ़,2-निधौलीकलां,3-सकीट,4-जैथरा,5-राजा का रामपुर
जनसांख्यिकी
2011 की नगणना के अनुसार एटा जिले की कुल जनसंख्या 1,761,152 है। यह लगभग गाम्बिया नामक देश अथवा अमेरिकी राज्य नेब्रास्का की कुल जनसंख्या के समान है। इस आधार पर इसको भारत में 272वें जिले का दर्जा प्राप्त है। जिले का जनसंख्या घनत्व 717 PD/sqkm है। 2001–2011 के दौरान यहाँ जनसंख्या वृद्धि दर 12.77 प्रतिशत रही। यहाँ लिंगानुपात 863 महिला प्रति 1000 पुरुष है और यहाँ साक्षरता दर 82.27% है।
कैसे पहुंचा जाये
एटा सड़क और रेलवे द्वारा अच्छी तरह से जुड़ा हुआ है। यह राष्ट्रीय राजमार्ग 91 पर स्थित है। यहाँ तक आप आसानी से पहुँच सकते हैं।उत्तर प्रदेश रोडवेज बस यहाँ से सीधे दिल्ली, आगरा, अलीगढ़, कासगंज, फर्रुखाबाद मैनपुरी, एटावा, कानपुर, लखनऊ के लिए उपलब्ध है ==अर्थव्यवस्था= एटा जिला यूपी का तीसरा सबसे ज्यादा प्रति व्यक्ति आय वाला जिला है। यहां बड़े उद्योग नहीं हैं,लेकिन यहाँ कुछ कारखाने हैं। हिंदुस्तान यूनिलीवर लि।बड़े स्तर पर जलेसर में पीतल की ढलाई का काम चल रहा। एटा एक कृषि क्षेत्र है खेती इटा के लोगों का एक मुख्य रोजगार है।एटा की भूमि बहुत उपजाऊ है।
पर्यटक स्थल
गुरुकुल,कैलाश मंदिर,अतरंजी खेड़ा,आवगढ़ किला,पटना पक्षी विहार।
विकास
यहां अल्ट्रा मेगा पावर प्लांट पर काम चल रहा है,एटा-मलवां नए रेल मार्ग पर काम चल रहा है,बजट 2017-2018 में रेलवे द्वारा एटा-कासगंज नया ट्रैक स्वीकृत,एटा मेडिकल कॉलेज पर काम चल रहा है,एटा सीवरेज पर काम चल रहा है,एटा-अलीगढ़ बाईपास पर काम चल रहा है,ज्यादातर सभी मुख्य सड़कें निर्माणाधीन हैं,एटा के कुछ सड़कें हाल ही में राष्ट्रीय राजमार्ग में जोड़े गए है। जलेसर-बरेली राष्ट्रीय राजमार्ग रूप में, एटा-फर्रुखाबाद राजमार्ग।
बहमती गाँव, कोइल (अलीगढ़)
बहमती कोइल, अलीगढ़, उत्तर प्रदेश स्थित एक गाँव है।
चार्ल्सटाउन, इंडियाना
चार्ल्सटाउन
जेम्स एंकर
जेम्स एंकर बेल्जियम के महान चित्रकार माने जाते हैं।
कन्नौज जिला
कन्नौज ज़िला भारत के उत्तर प्रदेश राज्य का एक ज़िला है। ज़िले का मुख्यालय कन्नौज है।
प्लूरिसी
फुप्फुसावरणशोथ या प्लूरिसी (Pleurisy या pleuritis) फुफ्फुसावरण का शोथ ( inflammation) है। इसके कारण साँस लेते समय छाती में तेज दर्द हो सकता है।